b'\n_START_ARTICLE_\nOperaballet i Oslo\n_START_SECTION_\nHistorie\n_START_PARAGRAPH_\nOslo Operaball ble opprettet av Bj\xc3\xb8rn Einar Sakseid. Han oppfordret ballets deltagere de f\xc3\xb8rste \xc3\xa5rene til \xc3\xa5 stille i rokokko-antrekk med pudder, hvite parykker for kvinnene og i Mozart-stil med knebukser og str\xc3\xb8mper for mennene._NEWLINE__NEWLINE_Etter at Gamle Logen fremsto nyrestaurert, har ballserien v\xc3\xa6rt Logens st\xc3\xb8rste arrangement. Deltagerne har overv\xc3\xa6rt en festforestilling f\xc3\xb8r det g\xc3\xa5r fakkeltog gjennom byens gater til Grev Wedels plass og den Gamle Logen. Fra 1988\xe2\x80\x932006 var forestillingen p\xc3\xa5 den norske Opera i Folketeaterbygningen. Den nye Operaen i Bj\xc3\xb8rvika \xc3\xa5pnet i 2008. I 2007 og 2011 ble det laget mini-opera p\xc3\xa5 den Gamle Logen. I 2016 gikk opptoget for f\xc3\xb8rste gang ned Karl Johans gate, med historiske kostymer fra S\xc3\xb8ndenfjeldske musqueteerkorps og kj\xc3\xb8ret\xc3\xb8y fra bl.a. brannmuseet i Oslo. _NEWLINE_Operaballkomiteen var l\xc3\xb8seslig sammensatt de to f\xc3\xb8rste \xc3\xa5rene og fikk f\xc3\xb8rst egne vedtekter i 1992. I 1990 var Operaballet avslutningen av studenterhusuka (DNS). Ballkomit\xc3\xa9en kalte seg for kulturentusiastene 2004\xe2\x80\x932011. Foreningen Kulturentusiastene startet Oslo Operafestival i 2006 med Operaballet som avslutning av festivalen i flere \xc3\xa5r. Leder Gj\xc3\xb8rill Songvoll mottok Oslo bys kunstnerpris 2008. Etter hun fratr\xc3\xa5dte i 2011 skiftet Kulturentusiastene navn til Oslo Operafestival og Operaballet ble igjen arrangert av foreningen T\xc3\xa5rnseilerne.   _NEWLINE_T\xc3\xa5rnseilerne har ogs\xc3\xa5 arrangert Slottsball p\xc3\xa5 Akershus festning og Eventyrball p\xc3\xa5 Holmenkollen Park Hotell, 1995 med Ivo Caprino og Lars Andreas Larssen som leste erotiske folkeeventyr.\n_START_SECTION_\nOpptog\n_START_PARAGRAPH_\nKarnevalstradisjonen har to elementer: et opptog gjennom byens gater og et innend\xc3\xb8rs maskeradeball. De europeiske balltradisjonene fulgte portugiserne til Brasil, og ankomsten i ballantrekk inspirerte det som vi idag kjenner som karnevalet i Rio. Operaballet arrangerer hvert \xc3\xa5r et fakkeltog gjennom historiske gater i gamle Christiania ned til grev Wedels plass og Gamle Logen, ledsaget av rytterkorpset fra sentrum politi. Opptoget inneholder hestedrosje, historiske kostymer, vektere og innslag som musikk, sjongl\xc3\xb8rere og ildbl\xc3\xa5sere. Siden 2012 har Operaballets opptog gjennom Oslos gater blitt ledsaget med klokkespill fra t\xc3\xa5rnet i Oslo r\xc3\xa5dhus. Arrangementet er n\xc3\xa5 godkjent av r\xc3\xa5dhusforvaltningen som fast innslag i Oslo r\xc3\xa5dhus sin \xc3\xa5rskalender.'